[pic] | EURÓPAI BIZOTTSÁG |

Brüsszel, 2010.11.10.

COM(2010) 649 végleges

2010/0318 (COD)

Javaslat

AZ EURÓPAI PARLAMENT ÉS A TANÁCS RENDELETE

a Moldovai Köztársaságnak szánt autonóm kereskedelmi kedvezmények bevezetéséről szóló 55/2008/EK tanácsi rendelet módosításáról

INDOKOLÁS

1. A JAVASLAT HÁTTERE

A Moldovai Köztársaság (a továbbiakban: Moldova) nehézségekkel küzd borai néhány hagyományos piacra történő exportja terén. Mindez veszélybe sodorja gazdasága élénkülését és azt a reformfolyamatot, amelyet a moldovai kormány eddig szigorúan követett.

Ennek következtében 2010 júliusában Moldova arra kérte az Európai Bizottságot, hogy emelje meg a 2008. január 21-i 55/2008/EK tanácsi rendelettel[1] az autonóm kereskedelmi preferenciák keretében Moldovának a bor tekintetében biztosított vámmentes vámkontingens mértékét. A mezőgazdasági ágazat Moldova gazdaságának közel 40 %-át teszi ki. Ezen belül jelentős szerep jut a borágazatnak, csaknem 300 000 embernek (a gazdaságilag aktív népesség negyedének) biztosítva munkahelyet, akik elsősorban vidéken élnek és kis-, illetve közepes méretű, családi tulajdonú földeket művelnek meg.

Moldova gazdaságélénkítésének támogatása érdekében, valamint hogy a moldovai borágazatban dolgozóknak pozitív kilátásokat lehessen nyújtani, a Bizottság javasolja a bor tekintetében meghatározott vámmentes vámkontingens mértékének megemelését 2011-ben évi 100 000 hektoliterről (hl) 150 000 hl-re, 2012-ben évi 120 000 hl-ről 180 000 hl-re, 2013-tól pedig évi 204 000 hl-re. A javasolt növelés mértéke azon a tényen alapul, hogy Moldova rendszerint kimeríti a hatályos vámkontingenseit, és az ágazat anélkül javíthatja az uniós réspiacokon való részvételét, hogy a növekedés mértéke destabilizálná az uniós borágazatot. Moldova borágazata minden bizonnyal tovább fogja javítani borai minőségét.

Az 55/2008/EK tanácsi rendelet 2012. december 31-én hatályát veszti, és mivel fontos a jogbiztonság biztosítása a termelők, exportőrök és importőrök számára, a Bizottság javasolja az 55/2008/EK tanácsi rendelet érvényességének további három évvel, 2015. december 15-ig történő meghosszabbítását. Ez elegendő időnek tekinthető, tekintettel az EU és Moldova között kilátásban lévő, mélyreható és átfogó szabadkereskedelmi térségre (deep and comprehensive free trade area, DCFTA). Az 55/2008/EK tanácsi rendelet a bor mellett más termékekre vonatkozóan is megállapít preferenciális vámkontingenseket. A kontingensek által érintett különböző ágazatok helyzetének értékelését követően a Bizottság javasolja, hogy az ehhez a javaslathoz csatolt 1. melléklet táblázatában megadott mértékeknek megfelelően továbbra is folyamatosan növekedjék e kontingensek némelyike.

2. A JAVASLAT JOGALAPJA

A javaslat jogalapja az Európai Unió működéséről szóló szerződés 207. cikkének (2) bekezdése.

3. KÖLTSÉGVETÉSI VONZATOK

A javasolt rendelettel kapcsolatban nem merülnek fel az uniós költségvetést terhelő költségek. Mivel a Moldovából származó behozatal átlagos szintje az összes uniós import alig 0,04 %-át teszi ki, a további piacnyitás várhatóan nem lesz negatív hatással az EU-ra. Jelenleg a Moldovából származó összes behozatal közel 90 %-a érkezik vámmentesen az Unióba.

A 2011–2015-re javasolt további vámmentes vámkontingensek kizárólag 2011-ben eredményeznek kisebb mértékű vámbevétel-kiesést. A 2012–2015-ös időszakban nem lesz vámbevétel-kiesés, mivel a vámkontingensek 2012-es szintje meghaladja a Moldovából jelenleg vámmentes vámkontingensek keretében exportált termékek mennyiségét. A jövőbeli export által generált feltételezett jövedelem nem tekinthető vámbevétel-kiesésnek.

2010/0318 (COD)

Javaslat

AZ EURÓPAI PARLAMENT ÉS A TANÁCS RENDELETE

a Moldovai Köztársaságnak szánt autonóm kereskedelmi kedvezmények bevezetéséről szóló 55/2008/EK tanácsi rendelet módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 207. cikkének (2) bekezdésére,

tekintettel az Európai Bizottság javaslatára,

a jogalkotási aktus tervezete nemzeti parlamenteknek való megküldését követően,

a rendes jogalkotási eljárásnak megfelelően,

mivel:

(1) Az 55/2008/EK tanácsi rendelet[2] 2008. január 31én lépett hatályba és 2008. március 1-jétől alkalmazzák. A rendelet a Moldovai Köztársaságra (a továbbiakban: Moldova) vonatkozóan bevezeti az autonóm kereskedelmi preferenciák különleges rendszerét. Valamennyi Moldovából származó terméknek szabad hozzáférést biztosít az Európai Unió piacához a rendelet I. mellékletében felsorolt egyes mezőgazdasági termékek kivételével, amelyek esetében korlátozott engedményeket tesz a vámkontingensek keretén belüli vámmentesség vagy vámcsökkentés formájában.

(2) Az európai szomszédságpolitika, EU–Moldova európai szomszédságpolitikai cselekvési terv és a keleti partnerség keretén belül Moldova ambiciózus ütemtervet fogadott el az Unióhoz való politikai társulásra és további gazdasági integrációra vonatkozóan. Az új társulási megállapodásról folyó tárgyalások 2010 januárjában kezdődtek meg. Az EU és Moldova között kialakítandó, mélyreható és átfogó szabadkereskedelmi térségről (deep and comprehensive free trade area, DCFTA) a jövőben folytatandó tárgyalásokra való felkészülés fényében Moldova gyors ütemben halad előre el a szabályozások közelítése terén is, egyre inkább közeledve az uniós jogszabályokhoz és normákhoz.

(3) Az 55/2008/EK rendelet alkalmazása óta a borra megállapított vámkontingensek eddig minden évben teljesen kimerültek, még az adott év vége előtt.

(4) Moldova gazdaságát erősen érintik a globális pénzügyi és gazdasági válság kedvezőtlen hatásai. A borágazat közel 300 000 embert foglalkoztat, a borexport pedig az exportbevételek jelentős forrása.

(5) Moldova erőfeszítéseinek az európai szomszédságpolitikával és a keleti partnerséggel összhangban történő támogatása érdekében, valamint hogy a moldáv borexport vonzó és megbízható piachoz jusson, javasolt a bor tekintetében meghatározott vámmentes vámkontingens mértékének megemelése 2011-ben évi 100 000 hl-ről[3] 150 000 hl-re, 2012-ben évi 120 000 hl-ről 180 000 hl-re, 2013-tól pedig évi 204 000 hl-re.

(6) Az 55/2008/EK rendelet 2012. december 31-ig alkalmazandó.

(7) Mind az Unió, mind Moldova számára közös célkitűzés, hogy az EU és Moldova közötti mélyreható és átfogó szabadkereskedelmi térségről tárgyalásokat folytassanak, mihelyst Moldova bizonyította a tárgyalásokra való felkészültségét, és képes megbirkózni egy ilyen ambiciózus vállalkozás hatásaival. Annak érdekében, hogy elegendő idő álljon rendelkezésre a megfelelő előkészületek megtételéhez és az EU és Moldova közötti mélyreható és átfogó szabadkereskedelmi térségről folytatandó tárgyalásokhoz, a rendelet érvényességét a 2012. december 31-et követő időszakra is ki kell terjeszteni.

(8) Jó gyakorlat, ha az 55/2008/EK rendelet megújításáról jóval lejárta előtt döntés születik annak érdekében, hogy a moldáv gazdasági szereplők számára kellő időben átlátható és kiszámítható kereskedelmi keretet legyen biztosítva az Unióba irányuló, 2012. december 31-ét követő exportjuk számára. A rendelet érvényességét ezért 2015. december 31-ig meg kell hosszabbítani.

(9) Az autonóm kereskedelmi preferenciák jelenlegi rendszere keretében szerzett tapasztalatok fényében, valamint a moldáv gazdaság további fejlődésének és a szabályozások közelítésének támogatása érdekében – ami a keleti partnerség keretében az uniós jogszabályokhoz és normákhoz való közeledést eredményezi – indokolt megemelni egyes, a jelenlegi autonóm kereskedelmi preferenciákat élvező termékekre megállapított vámkontingensek mértékét.

(10) Az Unió nemzetközi kötelezettségei tiszteletben tartásának biztosítása érdekében az ebben a rendeletben szereplő preferenciákat attól kell függővé tenni, hogy az Európai Unió WTO-kötelezettségek alóli mentessége folytatódik, illetve megújul-e.

(11) Az 55/2008/EK rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

Az 55/2008/EK rendelet a következőképpen módosul:

1. A 16. cikkben, a második albekezdés helyébe a következő szöveg lép:

„Ezt a rendeletet 2015. december 31-ig kell alkalmazni.

Az ebben a rendeletben meghatározott preferenciák alkalmazása teljes egészében vagy részben megszűnik abban az esetben, ha az e rendeletben meghatározott preferenciákat a Kereskedelmi Világszervezet által biztosított mentesség nem engedélyezi.

Ez a megszűnés a mentesség hatályvesztésének napján lép hatályba.

Jóval ezen időpont előtt a gazdasági szereplők és az illetékes hatóságok tájékoztatása céljából a Bizottság értesítést tesz közzé az Európai Unió Hivatalos Lapjában . Az értesítés pontosítja, hogy az e rendeletben meghatározott preferenciák közül melyek és mely időponttól kezdődően nincsenek már hatályban.”

2. Az I. melléklet 1. táblázata helyébe az e rendelet mellékletében szereplő szöveg lép.

2. cikk

Ez a rendelet az Európai Unió Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

az Európai Parlament részéről a Tanács részéről

az elnök az elnök

MELLÉKLET

„I. MELLÉKLET

A 3. CIKK SZERINTI ÁRKÜSZÖB VAGY MENNYISÉGI KORLÁTOZÁS ALÁ ESŐ TERMÉKEK

A Kombinált Nómenklatúra értelmezési szabályainak sérelme nélkül a termékek megnevezése csupán jelzés értékűnek tekintendő, mivel e melléklet összefüggésében a preferenciarendszer meghatározásakor a KN-kódok az irányadók. Ahol ex KN-kódok vannak feltüntetve, ott a preferenciarendszert a KN-kód és a kapcsolódó megnevezés együttes alkalmazásával kell meghatározni.

1. Éves vámmentes behozatali vámkontingens alá tartozó termékek

Költségvetési tétel | Bevétel[4] | 12 hónapos időszak, kezdődátum: éééé/hh/nn | 2011 |

120. jogcímcsoport | A saját forrásokra gyakorolt hatás (vámok) | -0.1 |

A fellépés után |

2012 | 2013 | 2014 | 2015 |

120. jogcímcsoport | - | - | - | - |

4. EGYÉB MEGJEGYZÉSEK

A Moldovának szánt további autonóm kereskedelmi preferenciák vámbevétel-kiesés formájában jelentkező pénzügyi hatása 2008-ban becslések szerint körülbelül bruttó 1 500 000 EUR (nettó összege: 1 125 000 EUR).

A 2011–2015-re javasolt további vámmentes vámkontingensek kizárólag 2011-ben eredményeznek vámbevétel-kiesést. A 2012–2015-ös időszakban nem lesz vámbevétel-kiesés, mivel a vámkontingensek 2012-es szintje meghaladja a Moldovából jelenleg vámmentes vámkontingensek keretében exportált termékek mennyiségét. Az a feltételezett jövedelem, amelyet egy jövőbeli export eredményezhetne nem tekinthető vámbevétel-kiesésnek.

Moldovából 2009-ben összesen 111,082 hl bort hoztak be az EU-ba, 11 082 hl-lel túllépve a jelenlegi vámmentes vámkontingens 2011-re megállapított mértékét, ezáltal – 13,1 EUR/hl átlagos vámtétellel számolva – kevesebb mint 150 000 EUR esetleges vámbevétel-kiesést okozva.

11,082 hl * 13.1 €/hl = 145 174 € (nettó 108 881 € a bevétel vonatkozásában).

A jelenlegi vámmentes vámkontingens 2012-re megállapított mértéke 120 000 hl, ami teljes egészében lefedi a jelenlegi exportszintet, ezért 2012-ben és azt követően nem kerül sor vámbevétel-kiesésre.

A Moldovából érkező 2009. évi teljes búzaimport 38 232 tonna volt, ami teljes egészében belül van a jelenlegi vámmentes vámkontingens 2012-re 50 000 tonnában megállapított mértéken, és így nem eredményez vámbevétel-kiesést.

2009-ben az árpára és a kukoricára megállapított vámmentes vámkontingensek fel nem használt egyenlege 16,8 és 11,9 százalék volt, ami teljes egészében belül van a 2012-re megállapított vámmentes vámkontingensek mértékén, és így nem eredményez vámbevétel-kiesést.

[1] HL L 20., 2008.1.24., 1. o.,

[2] HL L 20., 2008.1.24., 1. o.,

[3] Hektoliter.

[4] A hagyományos saját források (mezőgazdasági vámok, cukorilletékek, vámok) tekintetében nettó összegeket kell megadni, vagyis a beszedési költségek 25 %-ának levonásával kapott bruttó összegeket.